Δούρις ο Σάμιος

Ο Δούρις 340 π.Χ. - Σάμος, 260 π.Χ. ήταν ιστορικός, μαθητής του Θεοφράστου και για μικρό χρονικό διάστημα τύραννος της πατρίδας του (301 π.Χ). Ήταν γιος του Διοκλέους και αδελφός του Λυγκέως του Σάμιου του γραμματικού, όπως αναφέρεται στο Βυζαντινό λεξικό του 10ου αι. Σούδα ή ΣουίδαΛήμμα Λυγκεύς, Σούδα, 10ος αιώνας: «Λυγκεύς, Σάμιος, γραμματικός, Θεοφράστου γνώριμος, αδελφός Δούριδος του ιστοριογράφου του και τυραννήσαντος Σάμου». Μεταξύ των ιστορικών του έργων, από τα οποία σώζονται μόνο λίγα αποσπάσματα, αλλά κυρίως από αναφορές σ΄ αυτόν πολλών συγγραφέωνΌπως ο Πλούταρχος, ο Διογένης Λαέρτιος, Ποσειδώνιος, Θεόπομπος κ.ά. με τις στερεότυπες φράσεις «ως ιστορεί Δούρις» ή «έφη Δούρις»,Στο «Treasure Lingua Graecum» αναφέρεται 259 φορές. πρέπει να αναφερθεί το Ιστορίαι (γνωστό και ως Ελληνικά ή Μακεδονικά), που αποτελεί συνέχεια των Ελληνικών του Ξενοφώντα έως τον θάνατο του Λυσιμάχου καθώς και μια ιστορία του Αγοθοκλέους, τυράννου των Συρακουσών. Έγραψε επίσης για θέματα λογοτεχνίας και μουσικής και υπήρξε ο πρώτος που ασχολήθηκε με την τέχνη. Τα ιστορικά του έργα χρησιμοποιήθηκαν στη ρωμαϊκή εποχή από τον Κορνήλιο Νέπωτα, τον Διόδωρο Σικελιώτη (έμμεσα) και τον Πλούταρχο. Στην Ολυμπία υπήρχε άγαλμά του ως νικητή σε αγώνα πυγμαχίας όταν βρίσκονταν σε νεαρή ηλικία.Λεξικό του αρχαίου Κόσμου, Γιάννης Λάμψας, εκδ. Δομή  ISBN 960-6669-33-5

Έργα
Τα έργα του όπως προκύπτουν από αναφορές μεταγενέστερων συγγραφέων και από αποσπάσματα που έχουν διασωθεί ήτανλήμμα Δούρις, Εγκυκλοπαιδικόν Λεξικόν Ελευθερουδάκη, Αθήνα, 1928Fragmenta historicorum Graecorum, ed. C. Müller, Paris, 1841-70, τομ. Β, σελ. 467:
Ιστορίαι (Μακεδονικά, Ελληνικά) - τουλάχιστον είκοσι τρία βιβλία - ο Αθήναιος αναφέρει: «Και Δούρις δέ φησιν εν τη εικοστή τρίτη των Ιστοριών...»Αθήναιος, ΧΙΙ, σελ. 546, C (II, A, 225)
Τα περί Αγαθοκλέα (Λυβικά) - τουλάχιστον τέσσερα βιβλία - στη Σούδα αναφέρεται: «Δούρις δε εν δ΄ των Περί Αγαθοκλέα...»
Σαμίων Ώροι - τουλάχιστον δυο βιβλία - «Δούρις εν τω β΄ των Ώρων γράφει ούτως»Schol. Eurip. Hec. 915
Περί νόμων
Περί αγώνων
Περί τραγωδίας
Περί Ευριπίδου και Σοφοκλέους
Περί ζωγράφων
Περί τορευτικής

Αποσπάσματα από τα έργα του βρίσκονται στο Fragmenta historicorum Graecorum, ed. C. Müller, Paris, 1841-70, τομ. Β, σελ. 466-488.

Παραπομπές

Κατηγορία:Αρχαίοι Έλληνες ιστορικοί
Κατηγορία:Αρχαίοι Έλληνες τύραννοι
Κατηγορία:Αρχαίοι Σάμιοι ολυμπιονίκες
Κατηγορία:Αρχαίοι ολυμπιονίκες της πυγμαχίας παίδων
Κατηγορία:Αρχαίοι ολυμπιονίκες (4ος αιώνας π.Χ.)